Publication: Magyar Közlöny
Issue: MK-2006-64 (Year: 2006, Number: 64)
Era: 2004-2010
Section: 2. melléklet a 29/2006. (V. 30.) BM rendelethez
Paragraph Index: 320

2. A jelölõ szervezetek, jelöltek és listák bejelentése és nyilvántartásba vétele a helyi önkormányzati képviselõk választásán 2.1. Jelölõ szervezetek bejelentése és nyilvántartásba vétele A választáson induló jelölõ szervezetek nyilvántartásba vételére jelöltjeik, listáik bejelentését megelõzõen kell sor kerüljön. A bejelentést a Ve. 51. § (1) bekezdése szerinti választási bizottságnál kell megtenni. A bejelentést a P1 jelû formanyomtatványon kell teljesíteni, amelyhez csatolni kell a társadalmi szervezetek bírósági nyilvántartásából a választás kitûzését követõen kiállított kivonatot. A bejelentést fogadó választási iroda a jelölõ szervezetek valamennyi bejelentett adatát regisztrálja a számítógépes nyilvántartásban. Az informatikai rendszerben több, azonos nevû szervezet nem regisztrálható. Ha a számítógépes regisztráció során a rendszer erre utaló jelzést ad, és a bejelentõ nincs jelen, illetve a felhívásra nem ad módosító kiegészítést, a másodikként bejelentett szervezet nevét annak utolsó karakterén 2-es (ha már volt, 3-as stb.) sorszámmal kell megkülönböztetni, és a számítógépes rendszerben regisztrálni. A jelölõ szervezet bejelentésével kapcsolatos módosítási igényeket a P1 jelû formanyomtatvány ismételt kitöltésével lehet bejelenteni. Amennyiben a jelölõ szervezet a polgármester-, a fõpolgármester-, illetõleg a megyei/fõvárosi listás szavazólapokon a szervezet emblémáját (fekete-fehér formában) fel kívánja tüntetni, azt a P1 jelû formanyomtatványhoz mellékelni kell. Az embléma színesben is mellékelhetõ az Interneten, a televízió(k)ban és az egyes kiadványokban való megjelenítés céljából. A jelölõ szervezet emblémáját az illetékes választási iroda ellátja a szervezet számítógépes nyilvántartásban használt azonosító jelével, és zárt borítékban folyamatosan az OVI-hoz továbbítja, amely gondoskodik azok számítógépes feldolgozásáról. A kisebbséget képviselõ jelölõ szervezet kérheti a szervezet nevének kisebbségi nyelven történõ feltüntetését is a szavazólapon. Amennyiben a szervezet neve a magyar ABC betûivel nem leírható, a kisebbségi nyelven leírt szervezetnevet az N1-es bizonylaton kell mellékelni. Közös jelölt esetén a bejelentõtõl kérni kell annak meghatározását is, hogy a jelölõ szervezetek neve milyen formában jelenjen meg az Interneten, a tájékoztatókban és a kiadványokon. A megjeleníthetõ „közös név” hossza 30 karakter. Amennyiben a bejelentõ nem adja meg a közös nevet, fel kell hívni a figyelmét, hogy a rendszer a rendelkezésre álló 30 karakter hosszon képez egy azonosítót, mely a jelölõ szervezetek számítógépes azonosítóit kötõjellel egymás mögé fûzve tartalmazza, s ezt fogja megjeleníteni. 2.2. Egyéni jelöltek bejelentése és nyilvántartásba vétele Az egyéni jelölt bejelentésére a választástípusnak megfelelõ formanyomtatványon kerül sor. A kisebbséget képviselõ jelölt kérheti nevének kisebbségi nyelven történõ feltüntetését is a szavazólapon. Amennyiben a jelölt neve a magyar ABC betûivel nem leírható, a kisebbségi nyelven leírt nevet az N1-es bizonylaton kell mellékelni. A jelölteknek a választási rendszerben történõ azonosításhoz személyi azonosítójukat is meg kell adniuk. A megadott személyi azonosító helyességét a személyiadat- és lakcímnyilvántartásban ellenõrzi a választási iroda. A regisztrációhoz kapcsolódóan az informatikai rendszer a jelölt formanyomtatványról rögzített adatait – a jelölt személyi azonosítója alapján – a személyiadat- és lakcímnyilvántartásban lévõ adatokkal összeveti és az esetleges eltéréseket jelzi. 2006/64. szám A választások alkalmával a jelölt a hivatalos nevét és lakcímét használja. A regisztráció során a jelölt bejelentett adatait a választási iroda rögzíti, az ellenõrzés során tapasztalt eltérésrõl – az okmányiroda értesítése alapján – a választási bizottságot is tájékoztatja. Amennyiben az egyéni jelölt nyilvántartásbeli azonosítása során a legcsekélyebb kétely is felmerül, tisztázni kell a jelölt azonosságát és helyes adatait. Az informatikai rendszerben több, azonos nevû jelölt nem regisztrálható. Az azonos nevûek megkülönböztetése érdekében az illetékes választási bizottság felhívja a jelöltet nevének kiegészítésére, amely az adott választókerületre érvényes. Ha ilyen esetben a számítógépes regisztráció során a bejelentõ nincs jelen, illetve a felhívásra nem ad módosító kiegészítést, a másodikként bejelentett jelölt nevét annak utolsó karaktere után írt betûjelzéssel kell megkülönböztetni a számítógépes rendszerben. A jelölt bejelentésével kapcsolatos módosítási igényekhez az eredeti bejelentésnek megfelelõ formanyomtatványt kell a helyes adatokkal ismételten kitölteni. A változtatások számítógépes rendszeren történõ átvezetésérõl a rendszer által szolgáltatott visszaigazolás (az eredeti és az új adatokat tartalmazó listát összetûzve) egy példányát a választási iratok között kell õrizni. A módosított adatokat tartalmazó listát a jelöltnek is át kell adni. A választójoggal nem rendelkezõ nagykorú polgárok központi nyilvántartásának on-line elérésével azt is ellenõrizni kell, hogy a jelöltnek van-e választójoga. Az ellenõrzés eredményérõl a választási bizottságot a nyilvántartásba vételrõl szóló döntést megelõzõen tájékoztatni kell.

Source: https://magyarkozlony.hu/hivatalos-lapok/e133ee2988104e1409951e9ece1d29005c80ee3b/dokumentumok/504216044d8eed5eed72fc4b6c6441984bebe782/letoltes